อยากทราบว่าถ้าหากมีเพศสัมพันธ์กับแฟนในวันที่ประจำเดือนหมดพอดีแล้วไม่ได้ใส่ถุงยางป้องกัน หลั่งใน หลังจากนั้นทานยาคุมฉุกเฉินภายใน 24 ชม.หลังจากมีเพศสัมพันธ์แล้ว มีโอกาสท้องมั้ยคะ? แล้วหลังทานยาประจำเดือนจะมาประมาณตอนไหนคะ?
สวัสดีค่ะ หากนับจากวันแรกที่ประจำเดือนมาจนถึงวันที่มีเพศสัมพันธ์ หากนับได้ไม่เกิน 7 วัน ถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยมากแต่หากนับได้มากกว่า 7 วัน โอกาสตั้งครรภ์ก็จะมีได้ แต่หากได้ทานยาคุมฉุกเฉินภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%หลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ ซึ่งถือเป็นเลือดที่เป็นผลจากยา ไม่ใช่ประจำเดือนจริงๆ ส่วนประจำเดือนจริงๆ นั้น มักจะมาในช่วงเวลาเดิม หรืออาจมาช้ากว่าปกติก็ได้